খুবই সুস্বাদু ও দৃষ্টিনন্দন ফল হচ্ছে লিচু। বাংলাদেশেই রয়েছে নানা প্রজাতির লিচু। আমাদের দেশে যেসব জাতের লিচু পাওয়া যায় সেগুলো হলো: বোম্বাই, মাদ্রাজি, চায়না-৩, মঙ্গলবাড়ি, মোজাফ্ফরপুরী, বেদানা লিচু, বারি লিচু-১,২,৩ ইত্যাদি। লিচুগাছ লাগানোর তিন থেকে ছয় বছর পর ফল ধরে। ২০-৩০ বছর পর্যন্ত লিচুগাছ থেকে ফলন পাওয়া যায়। গাছ প্রতি বছরে ৩২০০-৬০০০টি লিচু পাওয়া যায়। এলাকাভেদে এর তারতম্যও লক্ষ্য করা যায়। গ্রীষ্ণকালীন এ ফল যেমন সুস্বাদু তেমনি এতে আছে উচ্চমাত্রার ক্যালসিয়াম। আর ক্যালসিয়াম হাড়, দাত, ত্বক ও নখের জন্য খুবই জরুরি। পোষ্টমেনোপোজাল নারী যাদের মাসিক বন্ধ হয়ে গেছে তাদের দরকার উচ্চ মাত্রার ক্যালসিয়াম যা দিতে পারে লিচু।